open-index/open-wikipedia-markdown huggingface dataset:
I Don't Feel at Home in This World Anymore

'''''I Don't Feel at Home in This World Anymore''''' is 'n Amerikaanse neo-noir-komedierillerprent van 2017 wat deur Macon Blair geskryf en geregisseer is. Die hoofakteurs is Melanie Lynskey, Elijah Wood, David Yow, Jane Levy en Devon Graye. Die prent se titel kom van 'n ou gospellied, "Ain't Got No Home", wat deur die countrysangers The Carter Family en Woody Guthrie gewild gemaak is. Dit was Blair se debuut as regisseur.

Die fliek gaan oor 'n meisie by wie se huis ingebreek word. Sy gaan op 'n sending saam met 'n man in die buurt om haar eiendom terug te kry.

Die première was op 19 Januarie 2017 op die Sundance-rolprentfees, waar dit die Grootjurieprys in die Amerikaanse Dramakompetisie gewen het. Dit is op 24 Februarie deur Netflix uitgereik en is algemeen geprys.

## Rolverdeling
thumb|links|170px|Macon Blair

* Melanie Lynskey as Ruth Kimke
* Elijah Wood as Tony
* David Yow as Marshall
* Jane Levy as Dez
* Devon Graye as Christian Rumack jr.
* Christine Woods as Meredith
* Robert Longstreet as Christian Rumack
* Gary Anthony Williams as William Bendix
* Lee Eddy as Angie 
* Derek Mears as Donkey
* Jason Manuel Olazabal as Cesar
* Maxwell Hamilton as Smoker
* Matt Orduna as Dan
* Michelle Moreno as Jana Huff
* Jeb  Berrier as Gearhead

Die skrywer en regisseur, Macon Blair, is te sien in 'n kameerol as 'n man wat Ruth in 'n kroeg ontmoet. Sy ma, Robin Blair, vertolk die rol van ouma Sally.

## Uitreiking en ontvangs
Die prent se wêreldpremière was op 19 Januarie 2017 op die Sundance-rolprentfees. Dit is op 24 Februarie wêreldwyd deur die stromingsdiens Netflix uitgereik.

Op Rotten Tomatoes het dit 'n goedkeuringsyfer van 89%, gebaseer op 62 resensies, met 'n gemiddelde punt van 7,4/10. Volgens die webtuiste se konsensus "kom ''I Don't Feel At Home In This World Anymore'' sy lomp titel te bowe en bied tydige, bedwelmend donker waarnemings oor genderdinamika en sosiale norme in die moderne Amerika." Op Metacritic het die prent 'n punt van 75 uit 100, gebaseer op 15 resensies, wat dui op 'n "algemeen gunstige" ontvangs.

## Verwysings
## Skakels
* 
*
S/2025 U 1

**S/2025 U&nbsp;1** is een van die kleinste bekende mane van Uranus, met 'n geraamde deursnee van tussen 8 en 10&nbsp;km. Die ontdekking is op 19&nbsp;Augustus 2025 deur 'n span sterrekundiges onder leiding van Maryame El Moutamid aangekondig. Hulle het die maan ontdek op foto's wat op 2&nbsp;Februarie 2025 deur die James Webb-ruimteteleskoop geneem is. 

Die maan is sowat 56&nbsp;250&nbsp;km van die middel van Uranus geleë (tussen die wentelbane van Ophelia en Bianca) en het 'n wentelperiode van 0,402 dae (9,6 uur). Nes die ander binnemane van Uranus, het dit 'n feitlik sirkelvormige wentelbaan om die ewenaar. Omdat dit so klein is, is dit besonder dof. Dit het 'n naby-infrarooi skynbare magnitude (in die H-band) van 25,5, te dof om deur die Hubble-ruimteteleskoop en die Voyager 2-ruimtetuig gesien te kon word.

## Naam
S/2025 U 1 is die maan se voorlopige naam. Die konvensie is dat mane van Uranus genoem word na karakters uit die toneelstukke van William Shakespeare en Alexander Pope. 'n Permanente naam sal aan die maan gegee word sodra die IAU dit goedgekeur het. Die medeontdekker Mark R. Showalter het volgens *NewScientist* gesê daar was al besprekings oor 'n naam, maar dat daar nog nie 'n kortlys is nie.

## Wentelbaan
S/2025 U 1 is die 14de bekende lid van Uranus se binnemane, wat klein mane is wat binne die planeet se vyf groot mane (Miranda, Ariel, Umbriel, Titania en Oberon) wentel. Dit volg 'n byna ronde wentelbaan om Uranus se ewenaar, op 'n afstand van 56&nbsp;250&nbsp;km van die planeet se middel af en met 'n wentelperiode van 9,6 uur. 

S/2025&nbsp;U&nbsp;1 lê net buite Uranus se binnste ringstelsel, tussen die wentelbane van Ophelia  en Bianca. Sy byna sirkelvormige wentelbaan dui daarop dat dit naby sy huidige posisie gevorm het, sê El Moutamid.

## Verwysings
## Skakels
In the Night Garden

thumb|309x309px
**In the Night Garden** is 'n Britse televisiereeks vir voorskoolse kinders, geskep, geskryf en gekomponeer deur Teletubbies-medeskepper Andrew Davenport vir CBeebies en BBC Two en vervaardig deur Ragdoll Worldwide, 'n gesamentlike onderneming van Ragdoll Productions en BBC Worldwide. Die program was gemik op kinders van een tot ses jaar oud.  Die program word vertel deur Derek Jacobi. Dit word in lewendige aksie verfilm en bevat 'n mengsel van akteurs in kostuums, stop-motion, poppespel en CGI-animasie. Die karakters sluit in **Igglepiggle**, **Upsy Daisy**, **Makka Pakka**, die **Tombliboos**, die **Pontipines**, die **Wottingers**, die **HaaHoos**, die **Ninky Nonk**, die **Pinky Ponk**, die **Ball** en die **Tittifers**.

## Verwysings
King Parrot

**King Parrot** is 'n Australiese grindcore musiekgroep gevorm in Melbourne in 2010. Hulle het vier ateljeealbums vrygestel: *Bite Your Head Off* (2012), *Dead Set* (2015), *Ugly Produce* (2017) en ''A Young Persons' Guide to King Parrot'' (2025).

## Geskiedenis
King Parrot is in 2010 in Melbourne gestig met Matt Young (sang), Ed Lacey en Ari White (kitaar), Slatts Everday (bas) en tromspeler Matt Rizzo. White. Rizzo en Lacey het direk van hul vorige band Watchdog Discipline gekom, Slatts Everday was 'n lid van die Warrnambool rockgroep Cockfight Shootout. Lacey was ook vir jare 'n lid van The Berzerker en Rizzo was voorheen by Blood Duster.

Na die vrystelling van die EP *The Stench of Hardcore Pub Trash* in 2011, het Lacey King Parrot verlaat en is vervang deur Andrew Livingstone-Squires, voorheen van Dreadnaught en Cemetery Urn. Die groep het hul debuutalbum *Bite Your Head Off* in 2012 opgeneem en onafhanklik vrygestel, wat in 2013 deur die Britse platemaatskappy Candlelight Records vir wêreldwye vrystelling bemark is. Kort na die album se vrystelling is Rizzo vervang deur Matt "Skitz" Sanders, voorheen van Damaged, maar die groep se besige toerskedule het beteken dat hy op oorsese datums vervang is deur Rob Brens van Alarum. King Parrot het hulself teen hierdie tyd gevestig as 'n intense lewendige groep, en hul ontstellende sin vir humor, veral in hul musiekvideo "Shit on the Liver", wat 'n finalis in die 2013 Australiese Musiekvideo-toekennings was.

Na uitgebreide toere binne Australië, waar hulle Obituary, Carcass en Thy Art Is Murder ondersteun het, is King Parrot genooi om by 'n aantal prominente musiekfeeste te speel, insluitend 'n verskyning by die 2013 Hammersonic Jakarta Internasionale Metaalfees in Indonesië, Australië se Soundwave-fees en die 2014 SXSW in Austin, Texas, wat deel was van 'n 45-datum Noord-Amerikaanse toer. Hulle het later 'n bestuursooreenkoms met Extreme Management Group in New York onderteken. Pantera en Down-sanger Phil Anselmo het hulle persoonlik op sy Housecore Records YouTube-kanaal met hulle 'n onderhoud gevoer.

## Lede
### Current
* Matthew "Youngy" Young – voorsang (2010–hede)
* Ari "Mr. White" White – kitaar (2010–hede)
* Wayne "Auntie Slatts" Slattery – baskitaar, sang (2010–hede)
* Andrew "Squiz" Livingstone-Squires – kitaar (2011–hede)
* Max Dangerfield - tromme (2025–hede)

### Voormalige
* Ed Lacey – kitaar (2010–2011)
* Matt Rizzo – tromme (2010–2012)
* Matt "Skitz" Sanders – tromme (2013–2014)
* Todd "Toddy" Hansen – tromme (2014–2025)

## Diskografie
### Ateljeealbums
* *Bite Your Head Off* (2012)
* *Dead Set* (2015)
* *Ugly Produce* (2017)
* ''A Young Person's Guide to King Parrot* (2025)

### EPs
* *Holed Up in the Lair* (2020)
* *The Stench of Hardcore Pub Trash'' (2011)

## Verwysings 
## Eksterne skakels
*
*
*
*
Fidji Simo

**Fidji Simo** (gebore 5 Oktober, 1985 in Sète) is 'n Frans-Amerikaanse sakevrou en die uitvoerende hoof en president van Instacart. Voor Instacart het sy 'n dekade by Facebook deurgebring, waar sy 'n senior uitvoerende beampte was en die Facebook App gelei het.

Sy was medestigter van The Metrodora Institute, 'n gesondheidskliniek en navorsingsinstituut, en is tans president van The Metrodora Foundation. Sy dien op die rade van OpenAI en Shopify.

Hy het gegradueer aan HEC Paris en die University of California, Los Angeles.

## Verwysings 
## Eksterne skakels
Wiborgia monoptera

Die **wolfdoring** (*Wiborgia monoptera*) is 'n struik wat deel van die Fabaceae familie is. Die spesie is endemies aan Suid-Afrika en kom in die Noord-Kaap en die Wes-Kaap voor.

## Galery 

Wiborgia monoptera Flipphi 2.jpg
Wiborgia monoptera Flipphi 3.jpg

## Bronnelys 
* REDLIST Sanbi
* Plants of the World
Blue Jay (rolprent)

***Blue Jay*** is 'n Amerikaanse swart-wit romantiese drama van 2016 wat deur Alex Lehmann geregisseer is as sy fiktiewe-rolprent-debuut. Dit is geskoei op 'n roman deur Mark Duplass, wat saam met Sarah Paulson die hoofrolle vertolk. 

Die prent het op 12 September 2016 sy wêreldpremière op die Internasionale Toronto-rolprentfees gehad.

Dit gaan oor Jim Herderson, wat na sy tuisdorp in Kalifornië terugkeer om sy oorlede ma se huis te restoureer en verkoop. 

Hy loop sy skoolmeisie, Amanda, raak en hulle gaan op 'n reis van ou herinnerings en nuwe ontdekkings. 

## Rolverdeling
* Mark Duplass as Jim Henderson
* Sarah Paulson as Amanda
* Clu Gulager as Waynie

## Uitreiking en ontvangs
Die rolprent is die Duplass-broers se eerste een volgens 'n ooreenkoms met Netflix. Die première was op 12 Septemer 2016 op die Internasionale Toronto-rolprentfees. Dit is op 6 Desember 2016 op Netflix uitgereik.

*Blue Jay* het positiewe resensies gekry. Op Rotten Tomatoes het dit 'n goedkeuringsyfer van 91%, gebaseer op 34 resensies, met 'n gemiddelde punt van 7,5/10. Die webtuiste se konsensus lui: "*Blue Jay* se lied sal die hart van enige groot romantikus warm maak." Op Metacritic het die prent 'n punt van 69 uit 100, gebaseer op 16 resensies, wat dui op 'n "algemeen gunstige" ontvangs.

In *The Canadian Press* het David Friend gesê die fliek slaag daarin om die gees van die 1990's vas te vang, en bied hartverskeurende verrassings." Brian Tallerico van RogerEbert.com het Paulson se toneelspel geloof en gesê die fliek "het een van ons beste aktrises in die soort rol wat sy nie dikwels vertolk nie".

## Verwysings
## Skakels
* 
*
ESPN

duimnael
**ESPN** ('n afkorting van hul oorspronklike naam, wat die **Entertainment and Sports Programming Network** was

ESPN saai hoofsaaklik uit vanuit ateljeefasiliteite in Bristol, Connecticut. Die netwerk bedryf ook kantore en hulpateljees in Miami, Orlando, New York Stad, Las Vegas, Seattle, Charlotte, Washington, D.C., en Los Angeles. James Pitaro is voorsitter sedert 5 Maart 2018, na die bedanking van John Skipper op 18 Desember 2017.

## Verwysings 
## Eksterne skakels
*
Wiborgia obcordata

***Wiborgia obcordata*** is 'n struik wat deel van die Fabaceae familie is. Die spesie is endemies aan Suid-Afrika in die Noord-Kaap en die Wes-Kaap. Die plant kom vanaf die kus van Namakwaland tot by Vanrhynsdorp en die Bokkeveldberge-eskarp, suidwaarts tot by die Kaapse Skiereiland en ooswaarts tot by Mosselbaai voor. Die spesie het 'n voorkomsgebied van 105&nbsp;198&nbsp;km² en het tans geen bedreigings nie.

## Bronnelys 
* REDLIST Sanbi
* Plants of the World
Shimmer Lake

***Shimmer Lake*** is 'n Amerikaanse neo-noir-misdaadrolprent van 2017 wat deur Oren Uziel geskryf en as sy debuut geregisseer is. 

Van die akteurs is Benjamin Walker, Wyatt Russell, Rainn Wilson, Adam Pally, John Michael Higgins, Ron Livingston en Stephanie Sigman. 

Die prent is op 9 Junie 2017 op Netflix uitgereik. Walker vertolk die rol van die sheriff van 'n dorpie wat 'n bankroof deur sy broer en twee vriende ondersoek. Die storie word agteruit vertel, van Vrydag tot Dinsdag.

## Rolverdeling
* Benjamin Walker as Zeke Sikes
* Rainn Wilson as Andy Sikes
* Stephanie Sigman as Steph Burton
* John Michael Higgins as regter Brad Dawkins
* Mark Rendall as Chris Morrow
* Rob Corddry as Kurt Biltmore
* Ron Livingston as Kyle Walker
* Wyatt Russell as Ed Burton
* Adam Pally as Reed Ethington
* Matt Landry as Meth Billy
* Isabel Dove as Sally
* Angela Vint as Martha Sikes

## Ontvangs
Op Rotten Tomatoes het die prent 'n goedkeuringsyfer van 67%, gebaseer op nege resensies, met 'n gemiddelde punt van 5,4/10.

Evan Jacobs noem die prent in sy resensie vir *Movieweb* 'n "kragtoer" en sê die regisseur, Oren Uziel, het 'n fliek gemaak wat loopbane van stapel laat loop, soos dié van Quentin Tarantino. Hy vergelyk dit met *Pulp Fiction*.

Die tydskrif *Variety* het *Shimmer Lake* op sy lys geplaas van rolprente wat kandidate vir 'n Oscar vir beste draaiboek is.

## Verwysings
## Skakels
*
GOT7

**GOT7** is 'n Suid-Koreaanse seunsgroep wat in 2014 deur JYP Entertainment gestig is. Die groep bestaan uit seuns van Amerika, Thailand en Hong Kong wat gekom het om hul geluk te beproef. Die hoofkenmerk van die GOT7- seunsgroep is dat hulle akrobatiese bewegings by hul dans voeg, soortgelyk aan die 2PM-seuns wat 6 jaar gelede hul krag onder JYP Entertainment getoon het. Die groep sluit die duo JJ Project in, wat in 2012 gewild geword het. Voordat hulle op die verhoog verskyn het, het die groep se Amerikaner Mark, wat Chinese wortels het, die Thaise Kunpimuk Bhuwakul, die Hong Kong Jackson en die Koreaanse Yugeum aan die program "WIN: WHO IS NEXT?" deelgeneem.

## Verwysings
Wiborgia triphylla

***Wiborgia triphylla*** is 'n struik wat deel van die Fabaceae familie is. Die spesie is endemies aan Suid-Afrika en kom in die Wes-Kaap voor.

## Sinonieme 
Die spesie het sestien sinonieme:

* *Clypeola capensis* Burm. ex DC.
* *Ateleia peltaria* D.Dietr.
* *Genista armata* Poir.
* *Jacksonago flexuosa* (E.Mey.) Kuntze
* *Jacksonago fusca* (Thunb.) Kuntze
* *Peltaria capensis* Burm. ex DC.
* *Polygala triphylla* Burm.f.
* *Pterocarpos peltarius* (DC.) St.-Lag.
* *Pterocarpus peltaria* DC.
* *Wiborgia flexuosa* E.Mey.
* *Wiborgia fusca* Thunb.
* *Wiborgia fusca subsp. fusca*
* *Wiborgia fusca subsp. macrocarpa* R.Dahlgren
* *Wiborgia oblongata E.Mey.*
* *Wiborgia oblongata var. cuspidata* E.Mey.
* *Wiborgia spinescens* Eckl. & Zeyh.

## Bronnelys 
* Plants of the World
Listia angolensis

***Listia angolensis*** is 'n plant wat deel van die Fabaceae familie is. Die spesie is inheems aan Angola, Burundi, Demokratiese Republiek die Kongo, Kameroen, Kenia, Malawi, Tanzanië, Uganda en Zambië.

## Bron 
* Plants of the World
The Devil All the Time (rolprent)

***The Devil All the Time*** is 'n Amerikaanse sielkundige riller van 2020 wat deur Antonio Campos geregisseer is van 'n draaiboek wat hy saam met sy broer, Paulo, geskryf het. Dit is geskoei op 'n roman met dieselfde naam deur Donald Ray Pollock, wat die verteller van die verhaal is. 

Die rolprent gaan oor verskeie mense op twee dorpies in Ohio en Wes-Virginië wie se lewens ineengevleg is. Dit speel af van die einde van die Tweede Wêreldoorlog tot in die 1960's. Die span akteurs sluit in Tom Holland, Robert Pattinson, Bill Skarsgård, Sebastian Stan, Riley Keough, Haley Bennett, Eliza Scanlen, Mia Wasikowska en Jason Clarke.

*The Devil All the Time* is op 11 September 2020 in gekeurde teaters uitgereik en op 16 September 2020 op Netflix. Die toneelspel (veral van Holland en Pattinson) is geprys, maar kritiek is uitgespreek oor die fliek se lengte en donker toon.

## Rolverdeling
* Tom Holland as Arvin Russell
** Michael Banks Repeta as die jong Arvin
* Bill Skarsgård as Willard Russell, Arvin se pa
* Riley Keough as Sandy Henderson, Lee se suster
* Jason Clarke as Carl Henderson, Sandy se man
* Sebastian Stan as die polisieman Lee Bodecker, Sandy se broer
* Haley Bennett as Charlotte Russell, Arvin se ma
* Eliza Scanlen as Lenora Laferty
* Mia Wasikowska as Helen Hatton, Lenora se ma
* Robert Pattinson as eerw. Preston Teagardin
* Harry Melling as Roy Laferty, Lenora se pa
* Douglas Hodge as Leroy Brown
* Kristin Griffith as Emma Russell, Willard se ma en Lenora se aanneemma
* Pokey LaFarge as Theodore, Roy se neef
* Drew Starkey as Tommy Matson

Die verteller van die verhaal is Donald Ray Pollock, skrywer van die roman.

## Ontvangs
Op Rotten Tomatoes het die prent 'n goedkeuringsyfer van 65%, gebaseer op 219 resensies, en 'n gemiddelde punt van 6,4/10. Op Metacritic het dit 'n punt van 55 uit 100, gebaseer op 39 resensies, wat dui op 'n "gemengde of gemiddelde" ontvangs.

Michael Phillips van die *Chicago Tribune* skryf: "Dis sag op die oë... dis die moeite werd vir 'n fassinerende rolverdeling. Holland is wonderlik; hy aanvaar elke terugslag in sy karakter se lewe sonder om die volle omvang van die skade te onthul."

Ryan Lattanzio van die webtuiste IndieWire gee *The Devil All the Time* 'n C en noem dit 'n "volslae mislukking, 'n sweterige gemors van begin tot einde," maar prys Holland en Pattinson se toneelspel. Owen Gleiberman van die tydskrif *Variety* skryf: "*The Devil All the Time* bevat baie swak gedrag, maar die fliek wys nie regtig wat die sondaars motiveer nie. En daarsonder is dit net 'n reeks Sondagskoollesse."

## Verwysings
## Skakels
* 
*
Listia bainesii

***Listia bainesii*** is 'n plant wat deel van die Fabaceae familie is. Die spesie is inheems aan Botswana, Mosambiek, Namibië en Suid-Afrika. In Suid-Afrika kom die spesie in Gauteng, Limpopo, Noord-Kaap en Noordwes voor.

## Galery 

Lotononis bainesii habit1 (10355537726).jpg
Lotononis bainesii habit2 (10355548925).jpg
Lotononis bainesii habit9 (15292068542).jpg
Lotononis bainesii flowerhead4 (10355688503).jpg
Lotononis bainesii flowerhead8 (10355522716).jpg
Lotononis bainesii habit13 (15289278901).jpg

## Bronnelys 
* REDLIST Sanbi
* Plants of the World
Listia heterophylla

Die **geelklawer** (*Listia heterophylla*) is 'n plant wat deel van die Fabaceae familie is. Die spesie is inheems aan Botswana, Eswatini, Lesotho, Mosambiek, Namibië, Suid-Afrika, Zambië en Zimbabwe. In Suid-Afrika kom die spesie in Gauteng, Limpopo, Mpumalanga en Noordwes voor.

## Galery 

Listia heterophylla 5Dsr 9599.jpg
Listia heterophylla 5Dsr 9607.jpg
Listia heterophylla 1DS-II 3-1096.jpg
Listia heterophylla 1DS-II 3-1098.jpg
Listia heterophylla 1DS-II 3-1097.jpg
Lotononis listii, habitus, Tweeling, a.jpg

## Bronnelys 
* REDLIST Sanbi
* Plants of the World
Listia solitudinis

***Listia solitudinis*** is 'n plant wat deel van die Fabaceae familie is. Die spesie is endemies aan Suid-Afrika en kom in Gauteng, KwaZulu-Natal, Mpumalanga en die Vrystaat voor.

## Bronnelys 
* REDLIST Sanbi
* Plants of the World
Musiek van Duitsland

### Musiek 
duimnael|Die Semperoper in Dresden
Ten opsigte van die musiek het Duitse en Duitstalige komponiste en dirigente soos Johann Sebastian Bach, Wolfgang Amadeus Mozart, Georg Friedrich Händel, Georg Philipp Telemann, Heinrich Schütz, Ludwig van Beethoven, Felix Mendelssohn Bartholdy, Engelbert Humperdinck, Otto Nicolai, Gustav Albert Lortzing, Johannes Brahms, Robert Schumann, Richard Wagner, Johann Pachelbel, Jacques Offenbach, Wilhelm Furtwängler, Hanns Eisler, Max Reger, Johann Strauss, Paul Hindemith, Carl Orff, Karlheinz Stockhausen, Hans-Werner Henze en Helmut Lachenmann wêreldwye bekendheid verwerf.

### Koor
Listia

***Listia*** is 'n genus van struike wat behoort tot die familie Fabaceae. Die genus is inheems aan Afrika.

## Spesies 
Daar is sewe spesies wat tot die genus hoort:
* *Listia angolensis* (Welw. ex Baker) B.-E.van Wyk & Boatwr.
* *Listia bainesii* (Baker) B.-E.van Wyk & Boatwr.
* *Listia heterophylla* E.Mey.
* *Listia marlothii* (Engl.) B.-E.van Wyk & Boatwr.
* *Listia minima* (B.-E.van Wyk) B.-E.van Wyk & Boatwr.
* *Listia solitudinis* (Dümmer) B.-E.van Wyk & Boatwr.
* *Listia subulata* (B.-E.van Wyk) B.-E.van Wyk & Boatwr.

## Verwysings
Gucci

**Gucci** is 'n Italiaanse maatskappy wat luukse goedere vervaardig en verkoop. Die geskiedenis van die handelsmerk het in 1904 begin toe die patriarg van die familie, Guccio Gucci, 'n leerwerkswinkel geopen het.

Die besigheid het in 1921 begin floreer, wat as die amptelike jaar van die maatskappy se stigting beskou word.

Guccio se seun, Aldo, is die een wat die werkswinkel in 'n multinasionale maatskappy omskep het, met winkels regoor die wêreld, na die dood van sy vader in 1953. Sedert 1998 behoort die Gucci-huis aan die Gucci-groep, wat besit word deur die Franse trust Kering.

## Verwysings 
## Eksterne skakels
Psoralea accrescens

***Psoralea accrescens*** is 'n struik in die familie Fabaceae. Die spesie is endemies aan die Oos-Kaap en kom op die voetheuwels van die Elandsberg en die Groot-Winterhoekberge voor. Daar is twee bevolkings bekend en daar word bereken dat die spesie se getalle met 20% die afgelope 100 jaar afgeneem het as gevolg van bosbou bedrywighede. Die spesie is deel van die fynbos.

## Bronnelys 
* REDLIST Sanbi
* Plants of the World Online
Yves Saint Laurent

**Yves Saint Laurent** of YSL is 'n luuksegoederemaatskappy wat gestig is deur Yves Saint-Laurent en sy vennoot Pierre Bergé. Vandag is die hoofontwerper Stefano Pilati. Yves Saint-Laurent, die stigter van die handelsmerk, is in 2008 oorlede.

## Geskiedenis 
Yves Saint Laurent is in 1962 deur Yves Saint Laurent en Pierre Bergé gestig, en die huidige logo's is deur Adolphe Mouron Cassandre geskep.

## Verwysings 
## Eksterne skakels
Balsem Kopiva

**Balsem Kopiva** (ook bekend as Copaiba-balsem) is een van die tradisonele Hollandse medisyne wat voorgekom het in die huisapteek van die Voortrekkers.

## WAARSKUWING
Daar bestaan geen afdoende wetenskaplike bewys vir die geneeskrag van die salf en olie nie. Dit moet dus *nie* as *‘n geneesmiddel* beskou word nie, maar slegs gebruik word om moontlike simptome te verlig. Vir die meeste mense is dit egter veilig in matige hoeveelhede. Gewoonlik is ‘n dosis  van ‘n halwe teelepel gemeng in ‘n glas vol warm melk en soms met suiker voldoende.

## Gebruik
Dit word gebruik teen allerhande daaglikse ongesteldhede: ligte nierkwale, brongitis, aambeie, harlywigheid, diaree, urienweginfeksies, hoes, sinisitis, artritis, rugpyn, tandpyn, rumatiek, velaandoenings en maagsere. Dit dood kieme en laat ontsteking afneem. As dit ingeasem word, kalmeeer dit blykbaar die senuweestelsel, verlig depressie en pyn. Ongewensde newe-effekte wat kan opduik is maagpyn, braking, diaree, veluitslag, bewing, pyn in die lieste, slaaploosheid, ‘n rooi uitslag op die vel en ‘n jeukerige vel.  Soms is dit ‘n bestanddeel in die maak van seep, parfuum, ontsmettingsmiddels, verf, vernis, insekverdrywingsmiddels, haarkleurmiddels en selfs as kleurmiddel in voedsel.

## Bron
Die olie word gedistilleer uit die hars van die Copaifera officinalis, ‘n boom inheems in Brasilië, Bolivië en Venezuela. Dit ruik soet, houterig en na hars en is helder en kleurloos. In die buitelug word dit dikker ek kry daar ‘n kleur van ligte geel tot goudbruin.

## Lees ook
* Rankkopieva

## Bibliografie
* https://essentiallynatural.co.za/blogs/the-essentially-natural-blog/copaiba-balsam-essential-oil?srsltid=AfmBOoqskITMRHgylMukL3VUOgb8IcbqGHYEqUG9fPpZMvs5LuDDl0BY
* parisfragranceusa.com/blogs/skin and hair care
* rxlist.com/supplements/copaibai_balsam.htm
* webmd.com/vitamins/ai/ingredientmono-412/copaibai-balsam
Rosemary Ndlovu

**Nomia Rosemary Ndlovu** (gebore 1978) is 'n Suid-Afrikaanse veroordeelde reeksmoordenaar en voormalige polisievrou wat skuldig bevind is aan die dood van ses mense – haar saamwoonmaat en vyf van haar familielede – tussen 2012 en 2018. Haar motief was om van hul lewens- en begrafnisversekeringspolisse te leef, nadat sy soveel as R1,4 miljoen (US$93 000) ingevorder het ten tyde van haar inhegtenisneming. In 2021 is Ndlovu tot ses gelyktydige lewenslange vonnisse gevonnis vir die moorde en 'n totaal van dertig jaar; tien jaar vir vier aanklagte van bedrog, tien jaar vir elk van die sewe aanhitsing tot moord en tien jaar vir die poging tot moord op haar moeder, Maria Mushawana.

## Sien ook 
* Lys van Suid-Afrikaanse reeksmoordenaars
Psoralea acuminata

***Psoralea acuminata*** is 'n struik in die familie Fabaceae. Die spesie is endemies aan die Oos-Kaap en die Wes-Kaap. Dit kom van die Kammanassieberge en Outeniekwaberge tot by die Vanstadensberg voor. Die spesie het 'n voorkomsgebied van 8604&nbsp;km² en is deel van die fynbos.

## Galery 

Otholobium acuminatum Vanberkel2.jpg
Otholobium acuminatum Vanberkel3.jpg
Otholobium acuminatum Vanberkel4.jpg
Otholobium acuminatum Vanberkel5.jpg

## Bronnelys 
* REDLIST Sanbi
* Plants of the World Online
Newton Adams

**Newton Adams** (4 Augustus 1804, East Bloomfield, Ontario, VSA - 16 September 1851, Adams Mission, naby Amanzimtoti), was ‘n Amerikaanse sendeling in Natal en stigter van Adams College.

## Geskiedenis 
Adams kwalifiseer as geneesheer in New York en 2 jaar later vertrek hy en sy vrou Sarah Vantine, 'n opgeleide onderwyseres, maar as onopgeleide sendelinge vir die American Board of Commissioners for Foreign Missions na Suid-Afrika. Hulle arriveer op 6 Februarie 1835 vanuit Boston in Kaapstad en kom in aanraking met John Philip met wie hulle nie goed oor die weg kom nie. In die tyd onderneem Adams verskeie reise na die binneland van die Wes- en Oos-Kaap om 'n geskikte werkterrein vir hulle te soek. In 1836 reis hy oor land na die Zoeloekoning Dingaan waar hy vriendelik ontvang word. Hy gee ook hier aandag aan die koning se kwale. Met die gevolg dat Dingaan hom in Desember 1835 toestemming gee om die eerste sendingstasie in Natal by Umlazi te stig. Dit is gou gevolg deur ‘n skool en 'n drukpers om pamflette in Zoeloe te druk. 

Hy en sy vrou spits hul werk toe op godsdiens en onderwys, maar omdat hy ook na baie siekes moes omsien, staan die skool al meer onder beheer van sy vrou. Die geletterdheid van sy Zoeloe-volgelinge neem nie net vinnig in hul moedertaal toe nie, maar ook in Engels. Later is daar selfs 'n skool vir volwassenes. 

Adams was baie musikaal en lê veral klem op sang by die godsdiensoefeninge. Na die moord op Piet Retief verlaat Adams sy sendingpos by Umlazi. Toe alles weer vreedsaam in die streek is, keer Adams saam met Daniel Lindley en hul gesinne na Umlazi terug en hervat sy werk. In 1844 word Adams uiteindelik in Kaapstad tot predikant ingehuldig. Drie jaar later verskuif hy sy sendingstasie na 'n gebied net noordwes van Amanzimtoti. Daar stig hy 'n skool met homself as die eerste hoof. Teenswoordig staan dit bekend as Adams College.

## Trivia 
Adams was 
*die eerste persoon wat dele van die Bybel (stukke uit Genesis) in Zoeloe vertaal het en in 1846 laat druk het.
*die eerste gekwalifiseerde dokter in Natal.
*die eerste persoon wat katoensaad in Natal ingevoer het.
*onder sy volgelinge bekend as “die man met die drie baadjies”, omdat hy 'n swart pak gedra het as hy as priester gewerk het, 'n wit oorjas as hy na pasiënte omgesien het en 'n oorpak as hy gehelp het met die oprigting van geboue.

## Sien ook 
*Adams Mission

## Bron 
*Bulpin, T.V.: Natal and the Zulu Country. Kaapstad: Books of Africa, 1966
*sahistory.org.za/place/adams-college-amanzimtoti
Toys R Us

**Toys R Us** is 'n Amerikaanse speelgoed-, klere- en babaprodukte-kleinhandelaar wat in April 1948 deur Charles Lazarus in Washington, D.C. gestig is.

Die kleinhandelaar het aanvanklik as Children's Supermart begin en meubels verkoop totdat dit in Junie 1957 as Toys R Us herfokus het. Teen die einde van die 1970's het Toys R Us liggings regoor die Verenigde State geopen, gevolg deur nog 'n groot groei in die 1980's om een ​​van die VSA se voorste speelgoedkleinhandelaars te word. In die middel-1980's het dit internasionaal uitgebrei en Toys R Us Kanada en Toys R Us VK gevestig.

In September 2017 het Toys R Us aansoek gedoen vir bankrotskapbeskerming in die VSA en Kanada. In Junie 2018 het Toys R Us sy oorblywende 200 winkels gesluit nadat hulle bankrot verklaar is, maar sekere internasionale afdelings buite die Verenigde State het voortgeduur.

In Januarie 2019 is die globale (uitgesluit Kanada) Toys R Us intellektuele eiendom oorgedra aan Tru Kids, Inc. In Augustus 2021 het Tru Kids aangekondig dat Toys R Us meer as 400 winkels binne Macy's sou oopmaak vanaf 2022. 'n Paar nuwe losstaande winkels sou oopmaak, vanaf laat in 2021. Die vlagskipwinkel is in New Jersey by die American Dream-winkel- en vermaaklikheidskompleks geleë. 'n Tweede vlagskipwinkel is in November 2023 in die Mall of America in Bloomington, Minnesota, geopen.

## Verwysings
Aerogel

[duimnael| 'n Blok s[Silikondioksied|ilikondioksied-aerogel in 'n hand]]
**Aerogels** is 'n klas sintetiese poreuse ultraligte materiaal afgelei van 'n gel, waarin die vloeibare komponent vir die gel met 'n gas vervang is, sonder noemenswaardige ineenstorting van die gelstruktuur. Die resultaat is 'n vaste stof met uiters lae digtheid en uiters lae termiese geleidingsvermoë. Aerogels kan van 'n verskeidenheid chemiese verbindings gemaak word. Silikondioksied-aerogels voel soos brose polistireenskuim om aan te raak, terwyl sommige polimeer-gebaseerde aerogels soos stewige skuim voel.

Aerogels word vervaardig deur die vloeibare komponent van 'n gel te onttrek deur superkritiese droging of vriesdroging. Dit laat die vloeistof stadig afdroog sonder dat die vaste matriks in die gel ineenstort as gevolg van kapillêre werking, soos met konvensionele verdamping sou gebeur. Die eerste aerogels is van silikagels vervaardig. Kistler se latere werk het aerogels gebaseer op aluminiumoksied, chroomokside en tindioksied behels. Koolstof-aerogels is die eerste keer in die laat 1980's ontwikkel.

## Geskiedenis
Die eerste gedokumenteerde voorbeeld van 'n aerogel is in 1931 deur Samuel Stephens Kistler geskep, as gevolg van 'n weddenskap met Charles Learned oor wie die vloeistof in "jellies" met gas kon vervang sonder om krimping te veroorsaak.

## Verwysings
Vrouekrieketwêreldbeker

Die **Vrouekrieketwêreldbeker** is ’n internasionale vrouekrieketkompetisie wat al om die vier jaar gehou word om die EDI-vrouekrieketwêreldkampioen te bepaal. Dié toernooi is die belangrikste en bekendste in internasionale vrouekrieket. Die eerste Vrouekrieketwêreldbeker 1973 is twee jaar voor die eerste Manskrieketwêreldbeker 1975 aangebied.

duimnael|links|upright|Die trofee waarom meegeding word
Daar is slegs plek vir tien (vanaf 2029; tot in 2025 agt) spanne om aan die kompetisie deel te neem en spanne moet aan uitdunne deelneem om te kwalifiseer. Die grootste aantal spanne het aan die 1997-toernooi in Indië deelgeneem, naamlik elf.

In die 13 kampioenskappe wat al aangebied is, het vier lande reeds die titel ingepalm. Australië het al ’n rekord van sewe keer gewen, gevolg deur Engeland met vier titels, asook Indië en Nieu-Seeland met een titel elk. Daarbenewens het Wes-Indië in 2013 en Suid-Afrika in 2025 as naaswenner geëindig, waarmee elke vasteland deur minstens een nasionale span in ’n eindstryd verteenwoordig is.

Die eerste vrouekrieketwêreldbeker het in 1973 in Engeland plaasgevind. Die mees onlangse toernooi is 2025 in Indië en Sri Lanka gehou. Indië is tans die wêreldkampioen.

## Uitslae 
## Statistiek 
## Eerste deelnames 
## Sien ook 
* Krieketwêreldbeker
* o/19-vrouekrieketwêreldbeker, vir juniorspelers
* T20I-vrouewêreldbeker, vir T20I-krieket
* Vrouekampioenetrofee, vir EDI-krieket
* Vrouekampioenskap, vir EDI-krieket

## Verwysings 
## Eksterne skakels 
*  Die IKR se amptelike webwerf
SIMP J013656.5+093347

**SIMP J013656.5+093347** (afgekort as **SIMP0136**) is 'n voorwerp met 'n planetêre massa wat 19,9 ligjare van die Aarde af in die sterrebeeld Visse geleë is. Dit behoort tot die spektraalklas T2,5 en sy posisie wissel vanweë sy eiebeweging van sowat 1,24 boogsekonde per jaar.

## Fisiese eienskappe
In 2017 is aangekondig die voorwerp se massa kan net 12,7 Jupitermassas wees en is dalk 'n weesplaneet eerder as 'n bruindwerg, want dit lyk of dit deel van die relatief jong, 200&nbsp;miljoen jaar oue Carina- nabystellêre bewegende groep is.

In 2018 het sterrekundiges gesê die feit dat SIMP J01365663+0933473 "met die Very Large Array-radioteleskoop waargeneem is deur radio-emissies van sy auroras, beteken daar is 'n nuwe manier om eksoplanete op te spoor, insluitende die ontwykende soort wat nie om 'n moederster wentel nie... Dié spesifieke voorwerp is opwindend want die bestudering van sy magnetiesedinamo-meganismes kan ons nuwe insigte gee in hoe dieselfde soort meganismes in ekstrasolêre planete – planete buite ons Sonnestelsel – kan werk... Ons dink dié meganismes werk dalk nie net in bruindwerge nie, maar ook in beide gasreuse en aardplanete." 

In 2017 is die rotasie- en radiale snelheid gemeet. Daar is bevind SIMP0136 word gesien met sy ewenaar byna na die Aarde gedraai en dat hy 'n baanhelling van 80&nbsp;±&nbsp;12° het.

## Verwysings
## Skakels
Psoralea afra

Die **breëblaar-vlieëkeurtjie** (*Psoralea afra*) is 'n struik in die familie Fabaceae. Die spesie is endemies aan KwaZulu-Natal en die Oos-Kaap.

## Bronnelys 
* Biodiversityadvisor
* Plants of the World Online
Vanstadensberg

Die **Vanstadensberg** is 'n oostelike uitloper van die Elandsberge in die Kaapse Plooigordel, Oos-Kaap. Dit is net noord van die N2-hoofpad geleë. Die berg word deur die Van Stadensrivier in twee dele verdeel. Die hoogste punt is die Lady's Slipper (607&nbsp;m). Die area kan met die Lady's Slipper-voetslaanpad verken word, en die Culturama-kampeerterrein is aan die berg se noordekant geleë.

'n Deel van die berg is in die Longmore-staatsbos geleë wat deur middel van stap- en bergfietsroetes verken kan word. Die Hoër van Stadensdam is in die staatsbosgebied noord van die berg geleë, en kan via Die Forte-voetslaanroete verken word. Die dam met sy inlaatkeerwalle, filterbeddings en opsigtershuisie is in 1893 voltooi. Ongeveer 3 km stroomaf is 'n pomphuis en keerwal in 1899 gebou. Die twee forte is tydens die Tweede Vryheidsoorlog gebou om die watervoorraad te beskerm.

## Kyk ook
* Vanstadensbergheuningbostee
* Vanstadensepterboom

## Verwysings
Psoralea argentea

***Psoralea argentea*** is 'n klein struik in die familie Fabaceae. Die spesie is endemies aan die Wes-Kaap in Namakwaland op die Kamiesberg voor. Die plant is deel van die fynbos.

## Galery 

Otholobium argenteum Stirton 2.jpg
Otholobium argenteum Stirton 3.jpg
Otholobium argenteum Stirton 4.jpg
Otholobium argenteum Stirton 5.jpg
Otholobium argenteum Stirton 6.jpg

## Bronnelys 
* Biodiversityadvisor
* REDLIST Sanbi
* Plants of the World Online
Psoralea bolusii

***Psoralea bolusii*** is 'n klein struik in die familie Fabaceae. Die spesie is endemies aan die Wes-Kaap en kom vanaf die Sederberg tot by die Paarl voor. Die plant het 'n voorkomsgebied van 10&nbsp;000&nbsp;km² en daar is min of meer 20 bevolkings bekend. Die spesie het van sy habitat afgestaan aan die verbouing van koring en die bedreiging bestaan steeds. Dit word ook bedreig deur oorbeweiding en die plant is deel van die fynbos.

## Bronnelys 
* Biodiversityadvisor
* REDLIST Sanbi
* Plants of the World Online
Psoralea bowieana

***Psoralea bowieana*** is 'n klein struik in die familie Fabaceae. Die spesie is endemies aan die Wes-Kaap en kom in die Langeberg voor. Die plant het 'n voorkomsgebied van 500&nbsp;km². Die spesie het meer as 50% van sy habitat die afgelope 110 jaar aan gewasverbouing afgestaan. Die oorblywende vier bevolkings word bedreig deur indringerplante en die verdere verlies van habitat aan gewasverbouing. Die plant is deel van die fynbos en renosterveld.

## Bronnelys 
* Biodiversityadvisor
* REDLIST Sanbi
* Plants of the World Online
Erna Chimu

**Erna Chimu** (gebore Januarie 1974) is 'n Namibiese jazz sanger en liedjieskrywer. Erna het grootgeword by Khorixas in Kunene-streek. Sy het roem verwerf toe sy in 2014 verskeie Namibiese musiektoekennings gewen het, insluitend beste instrumentale jazz, beste tradisionele liedjie en vroulike kunstenaar van die jaar by die Namibië Jaarlikse Musiektoekennings (NAMA).

## Musiekloopbaan 
Chimu se musiekloopbaan het in 2007 begin toe sy een van die Namibiese kunstenaars was wat by die 2008 Old Mutual Jazz Encounters in Suid-Afrika opgetree het. Sy het ook in 2010 aan 'n soortgelyke konsert deelgeneem. In 2009 het Chimu haar eerste album, *Imamakunguw*e, vrygestel, waarmee sy twee toekennings gewen het: beste Khoe-jazz in 2009 by die Ma/Gaisa-toekennings en beste tradisionele liedjie by die NAMAs 2010. Erna Chimu se derde album met die naam "Uprising" is in 2019 vrygestel en het 'n tweede kans gegee en 'n nuwe begin gemaak na haar siekte en herstel. Die album het bestaan ​​uit tradisionele jazz en township mbaqanga. Onlangs het die Chimu 'n nuwe gospel-enkelsnit met die titel /Nororo vrygestel, wat eenvoudig beteken "was my tekens weg". In haar loopbaan het sy die verhoog gedeel met bekende Suid-Afrikaanse kunstenaars soos Freshlyground, Vusi Mahlasela, Lira en Sipho Mabuse.

Erna Chimu het ook as Isola se ma in die film Katutura opgetree.

## Ateljeealbums 
* 2009: *Imamakunguw*e
* 2014: *Hai Serute*
* 2019: *Uprising*

## Toekennings 
* 2009: Beste Khoe-jazz (Ma/Gaisa-toekennings)
* 2010: Beste tradisionele liedjie (NAMAs)
* 2014: Beste instrumentale jazz
* 2014: Beste tradisionele liedjie
* 2014: Vroue kunstenaar van die jaar

## Verwysings
Psoralea crista

***Psoralea crista*** is 'n plantspesie in die familie Fabaceae en is endemies aan die Oos-Kaap.

## Bronnelys 
* Plants of the World Online
Elandsberg

**Elandsberg** kan onder meer verwys na:

* Elandsberg (682&nbsp;m) in Breederiviervallei, Langeberg PM, Wes-Kaap, 
* Elandsberg (1684&nbsp;m) noord van Klein-Swartberge in die Koup, Wes-Kaap, 
* Elandsberg-natuurreservaat noord van Wellington, Wes-Kaap, 
* Elandsberg (2017&nbsp;m) by Nico Malanpas naby Seymour, Oos-Kaap, 
* Elandsberg (1490&nbsp;m) buite Cradock, Oos-Kaap, 
* Elandsberg (1745&nbsp;m) tussen Cradock en Hofmeyr, Oos-Kaap, 
* Elandsberg (c.730&nbsp;m) in Springbokvlakte van Tankwa-Karoo, Noord-Kaap, 
* Elandsberg (1337&nbsp;m), 'n koppie naby Strydenburg, Noord-Kaap, 
* Elandsberg (1786&nbsp;m) naby Paulpietersburg, KwaZulu-Natal, 
* Elandsberg (2013&nbsp;m) noord van Zastron, Vrystaat, 
* Elandsberg (1893&nbsp;m) noord van Wakkerstroom, Mpumalanga, 
* Elandsberg (1272&nbsp;m), 'n heuwel noord van Assen op R511-roete, Noord-Wes / Limpopo, 

## Kyk ook
* Elandsberge (987&nbsp;m) noord van Patensie, Kouga PM, Oos-Kaap, 
* Elandsberge (851&nbsp;m) in Onder-Bokkeveld suid van Calvinia, Noord-Kaap, 
* Elandsberge (c.610&nbsp;m) wes van Napier, Overberg, Wes-Kaap,
Le Bon Marché

duimnael|Le Bon Marché
duimnael|Le Bon Marché

Die **Le Bon Marché** is een van die toonaangewende en mees eksklusiewe afdelingswinkels ter wêreld en is in Parys aan die linkeroewer van die Seine – *rive gauche* – tussen Montparnasse en Saint Germain geleë. Die afdelingswinkel is in 1852 deur Aristide Boucicaut gestig en was toe net 'n klein winkeltjie wat uitgebrei het tot 'n groot afdelingswinkel met 'n wye reeks en word as die eerste werklike afdelingswinkel ter wêreld beskou.

Die afdelingswinkel is in 1984 deur die Franse luukse konglomeraat LVMH aangekoop en in 1987 het Bernard Arnault besluit om dit in 'n luukse afdelingswinkel te omskep. 'n Tak, *La Grande Epicerie de Paris*, het sedert 1988 ontwikkel tot Parys se grootste kruidenierswinkel.

## Verwysings 
## Eksterne skakels
KPNO-Tau 12

**KPNO-Tau 12** (ook genoem **2MASS J0419012+280248**) is 'n klein bruindwerg of 'n vrybewegende voorwerp met 'n planetêre massa wat materiaal aantrek van 'n protoplanetêre skyf daarom.

## Ontdekking
KPNO-Tau 12 is in 2003 geïdentifiseer in data van 'n opname van die Taurus- Molekulêre Wolke. Dit het 'n spektraaltipe van M9 getoon, asook 'n sterk waterstof-alpha-emissie. In dié tyd is sy massa geraam op 0,02 sonmassa (of 21 Jupitermassas), wat dit 'n bruindwerg sou maak. Sedertdien het verskeie werke bevind dit het waarskynlik 'n massa kleiner as dit wat nodig is om deuterium te verbrand, wat dit 'n klein bruindwerg of 'n planetêremassavoorwerp maak (byvoorbeeld 14,6 MJ, 13,6 MJ, , 16,5 MJ, 17,8 MJ en 12,7 MJ).

Daar is sover bekend nog 'n paar vrybewegende planetêremassavoorwerpe in die Taurus-wolke. Dit sluit nog drie voorwerpe in met moontlike skywe om hulle.

## Atmosfeer
Waarnemings met die Keck-sterrewag het verskeie absorpsie-eienskappe gewys. Dit sluit in titaanoksied, kalsiumhidraat, vanadiumoksied, natrium en kalium. Die voorwerp se spektraalklas is oor die jare verskeie kere aangepas. In 2013 is dit as 'n M9,25 geklassifiseer en in 2018 as 'n L0,7, wat beteken dit is 'n vroeë L-dwerg. 'n Spektrum wat met die Baie Groot Teleskoop waargeneem is, is in 2022 gepubliseer. Daarvolgens is 'n spektraaltipe van M9,8 geraam.

## Protoplanetêre skyf
KPNO-Tau 12 het sterk H-alpha-emissies in waarnemings getoon. In die Keck-spektrum het dit ook helium- en kalsium-emissies getoon, wat gewoonlik gesien word in sterre wat intense akkresie van materiaal van 'n omringende protoplanetêre skyf ondergaan. Die stoftemperatuur is geraam op  kelvin en die korrels is kleiner as 27,5 mm.

## Verwysings
## Skakels
Elandsberg (Amathole)

Die **Elandsberg** is 'n berg in die Amatholebergreeks, Amathole-distriksmunisipaliteit, Oos-Kaap. Die westelike voet van die berg word deur die Nico Malanpas oorgesteek. Dit bereik 'n hoogte van 2017&nbsp;m bo seespieël.

## Plaaslike flora

Protea subvestita 15432447.jpg|Lippeblomsuikerbos te Elandsberg
Otholobium caffrum Helme1.jpg|Breëblaar-vlieëkeurtjie (*P. afra*) te Elandsberg

## Verwysings
Psoralea foliosa

***Psoralea foliosa*** is 'n struik in die familie Fabaceae en is inheems aan Kenia, Malawi, Mosambiek, Suid-Afrika, Tanzanië, Zambië en Zimbabwe. In Suid-Afrika kom die spesie in Limpopo en Mpumalanga voor. In Engels staan die spesies as *Northern Hookleaf-pea* bekend.

## Infraspesies 
Die spesie het twee infraspesies:
* *Psoralea foliosa subsp. foliosa*
* *Psoralea foliosa subsp. gazensis* (Baker f.) C.H.Stirt.

## Bronnelys 
* Biodiversityadvisor
* REDLIST Sanbi
* Plants of the World Online
Krugerkruis

Die **Krugerkruis** is die Suid-Afrikaanse Nasionale Parke se dekorasie vir dapperheid. Hierdie ereteken kan in drie klasse toegeken word, naamlik goud, silwer en brons. Dit is vir die eerste keer in September 1988 toegeken. 

Die ontwerp van die erekruis is in die vorm van 'n kruis wat aan 'n lint met die kleure van die Parkeraad hang. Die sentrale motief daarvan is die embleem van die Parkeraad. Dit word op die linkerbors gedra.
Psoralea fruticans

***Psoralea fruticans*** is 'n klein tot klein struik in die familie Fabaceae. Die spesie is endemies aan die Wes-Kaap en kom op die Kaapse Skiereiland voor. Dit het 'n voorkomsgebied van 401&nbsp;km² en is deel van die fynbos. Dit het tans geen bedreigings nie en word as seldsaam beskou.

## Bronnelys 
* REDLIST Sanbi
* Biodiversityadvisor
* Plants of the World Online
OTS 44

thumb|links|240px|'n Kunstenaar se voorstelling van OTS 44 se stofskyf.

**OTS 44** is 'n bruindwerg of vrybewegende voorwerp met 'n planetêre massa wat sowat 30 ligjare van die Aarde af in die sterrebeeld Kameleon lê, naby die refeleksienewel IC&nbsp;2631. Dit is een van die vrybewegende interstellêre voorwerpe met die kleinste massa: sowat 11,5 keer dié van Jupiter, of ongeveer 1,1% dié van die Son. Sy radius word geraam op 3,2 of 3,6 keer dié van Jupiter. Geskoei op infrarooi waarnemings met die Spitzer-ruimteteleskoop en die Herschel-ruimtesterrewag straal OTS&nbsp;44 'n oormaat infrarooi uit vir 'n voorwerp van dié soort, wat daarop dui dat dit 'n sirkumstellêre skyf van stof en rots- en ysdeeltjies van omtrent 30 aardmassas het. 

Volgens waarnemings versamel die skyf materiaal teen 'n tempo van sowat 10-11 van die massa van die Son per jaar. Dit kan eindelik in 'n planetêre stelsel ontwikkel. 

## Verwysings
## Skakels
Nogizaka46

**Nogizaka46** (Japannees: 乃木坂46 ; Nogizaka Ses-en-veertig) is 'n Japannese vrouegroep wat deur Yasushi Akimoto geskep is as die amptelike mededinger (Japannees:公式ライバルkōshiki raibaru) van AKB48.

Die groep se musiekkatalogus sluit agt-en-twintig enkelsnitte en vyf versamelalbums in. Vanaf hul derde enkelsnit het elk van Nogizaka46 se enkelvrystellings die boonste posisie op die weeklikse Oricon-trefferlys bereik. Die groep het ook radioprogramme, teaterproduksies, televisieprogramme en films geskep, insluitend *NogiBingo!*, *Hatsumori Bemars*, *Nogizaka Under Construction*, *Asahinagu*, en 'n reeks dokumentêre films oor die groep.

Nogizaka46 het twee keer die Grand Prix by die jaarlikse Japan Record Awards gewen, met opeenvolgende oorwinnings vir "*Influencer*" in 2017 en "*Synchronicity*" in 2018. Die groep het byna 18 miljoen CD's in Japan verkoop.

## Verwysings
Doornhoek-gastehuis

duimnael
Die **Doornhoek-gastehuis** in die Bergkwagga Nasionale Park is op 16 Junie 1986 tot nasionale gedenkwaardigheid verklaar. 

Die huis is in die era van die Groot Trek op die plaas Doornhoek gebou. Later is dit gebruik in die verfilming van  Olive Schreiner se Story of an African Farm. Hierdie plaas was die eiendom van verskeie families voordat Parkeraad dit in 1963 gekoop het en by die Bergkwaggapark ingelyf het. Later is dit in ‘n kultuur-historiese museum omskep waarin outydse meubels en antieke stukke besigtig kon word. ‘n Groot deel van die inhoud is nog later aan die museum op Cradock geskenk en sedert 1984 word die huis as gastehuis benut.

## Bron
* Novellie, Eugėnie: Doornhoek spog met ryk verlede. In: Custos. Deel 16, nr. 4, Julie 1987. ISSN 0379-9921
* Raad bewaar kultuurskatte. In: Custos. deel 17, nr. 3, Junie 1988. ISSN 0379-9921
Cha 110913-773444

**Cha&nbsp;110913-773444** (soms afgekort as **Cha&nbsp;110913**) is hemelliggaam wat lyk of dit deur 'n protoplanetêre skyf omring word. Dit lê sowat 529 ligjare van die Aarde af. Daar is nog nie konsensus onder sterrekundiges of dit 'n subbruindwerg of planetêremassavoorwerp (met mane) is nie.

Cha 110913-773444 is in 2004 ontdek deur Kevin Luhman en ander van die Universiteit van Pennsylvania met behulp van die Spitzer- en die Hubble-ruimteteleskoop, asook twee aardgebaseerde teleskope in Chili.

## Verwysings
## Skakels
Elandsberg-natuurreservaat

Die **Elandsberg-natuurreservaat** is 'n private natuurreservaat van 4000 hektaar aan die voet van die Elandskloofberge in die Kaapse Wynland, Wes-Kaap. Dit is in die 1970's gevestig en bewaar fynbos, renosterveld en verskillende wildsoorte soos elande, springbokke, swartwildebeeste, bontkwaggas en bontebokke.

## Verwysings
S Ori 70

**S Ori 70** of **S Ori J053810.1-023626** is 'n hemelliggaam van spektraaltipe T op die voorgrond van die σ Orionis-sterreswerm, wat sowat 1&nbsp;150 ligjare van die Aarde af lê. Dit is op 24 November 2002 ontdek, maar daar moet nog vasgestel word of dit 'n bruindwerg of 3&nbsp;miljoen jaar oue planeet is wat deel van 'n sterreswerm is. Naby-infrarooi spektroskopiese foto's wat drie jaar ná sy ontdekking geneem is, het gelei tot die eerste metings van sy beweging. Sy gedrag verskil aansienlik van wat verwag kan word; sy atmosfeer is verder beskryf as óf een met 'n lae swaartekrag óf een met baie metale. Die voorwerp se klein eiebeweging dui daarop dat dit verder weg is as wat verwag kan word as dit 'n T-dwerg is.

Met sy massa van 3&nbsp;MJ kan dit die eerste vrybewegende, niestellêre planeet (weesplaneet) wees wat ontdek is,  maar bevestiging is nodig.

## Verwysings
## Skakels